Nog sneeu word verwagGrafika: Snow Report Die webwerf Snow Report het Dinsdag gesê hy hou ŉ beduidende frontale stelsel dop wat na verwagting Vrydag die Wes-Kaap sal tref en dwarsoor die land sal strek tot volgende week Woensdag. “Huidige weervoorspellings dui op wydverspreide sneeu wat op bergreekse in die Wes-Kaap begin en dan oor die naweek sal versprei na berge in die Oos-Kaap,” lui ŉ verklaring op Snow Report se webwerf. “Van Maandag kan ons swaar sneeuval verwag oor die Vrystaat, KwaZulu-Natal en Lesotho met tot soveel as 25 cm tot 40 cm in sommige bergagtige gebiede. Selfs Mpumalanga kan dalk sneeu te wagte wees!” Snow Report benadruk dat dit ŉ tussentydse voorspelling is en, alhoewel hulle vol hoop is dat die stelsel op koers sal bly, bly die natuur onvoorspelbaar. Bly op hoogte met voorspellings deur die loop van die week op Snow Report se webwerf of Facebook-blad.